નવી દિલ્હી, 17 મે: 16 મેના રોજ લોકસભાની તસવીર સાફ થઇ ગઇ છે. દેશની જનતાએ ભારતીય જનતા પાર્ટીને સ્પષ્ટ બહુમતી આપી દીધી છે. ગુજરાતના મુખ્યમંત્રી નરેન્દ્ર મોદી હવે દેશના વડાપ્રધાન બનવા જઇ રહ્યા છે. આજે મનમોહન સિંહે વડાપ્રધાન પદ પરથી રાજીનામું રાષ્ટ્રપતિને સુપરત કરી દીધું હતું. મોદી આવતા અઠવાડીએ પીએમ પદની જવાબદારી સંભાળશે, પરંતુ આ સમયે આ પદની સાથે સાથે તેમના ખભા પર ઘણી મહત્વની જવાબદારીઓ પણ આવી ગઇ છે.